บริษัทจำกัด แมจิลูเมียร์
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรี่บอร์ดโดย  | วันที่ฉายครั้งแรก  |  |
| --- | --- | --- | --- | --- | --- |
| 1 | "ยินดีต้อนรับสู่บริษัทจํากัด แมจิลูเมียร์" Transliteration: "Kabushiki Gaisha Majirumie e Yōkoso" (ญี่ปุ่น: 株式会社マジルミエへようこそ) | มาซาฮิโระ ฮิราโอกะ | มาซาฮิโระ ฮิราโอกะ | 4 ตุลาคม 2567 (2567-10-04) |  |
  นี่คือโลกที่มี "ไคอิ" สัตว์ประหลาดสุดอันตรายและอาชีพสาวน้อยเวทมนตร์ที่ทำหน้าที่ปราบปรามพวกมันก็นับเป็นงานในฝัน นิสิตสาวซากุรากิ คานะที่กำลังเตะฝุ่นหางานจนหมดความมั่นใจได้พบกับเหตุการณ์ไคอิโจมตีระหว่างการสัมภาษณ์งานและได้โคชิกายะ ฮิโตมิ สาวน้อยเวทมนตร์มาช่วยไว้ แต่กลับต้องเจอปัญหาหน้างานที่โหดหินเกินคาด เมื่อเธอขอให้ช่วยกลับไม่มีใครอาสา ตอนนั้นเองที่คานะก้าวออกมา...
| 2 | "ก็แค่ไม้กวาด ป่ะ" Transliteration: "Hōki o Tobasu No Wa Kantanda" (ญี่ปุ่น: ほうきを飛ばすのは簡単だ) | นานะ ฟูจิวาระ | อากิระ ไนโตะ, มาซาฮิโระ ฮิราโอกะ | 11 ตุลาคม 2567 (2567-10-11) |  |
  เมื่อได้ช่วยเหลือโคชิกายะ คานะจึงตัดสินใจสมัครเข้าทำงานกับบริษัทจำกัด สาวน้อยเวทมนตร์แมจิลูเมียร์ ประธาน ชิเกะโมโตะ โคจิ, วิศวกร นิโคยามะ คาสึโอะ, และมิโดริคาวะ คาเอเดะที่อยู่ฝ่ายขาย ถ้าบอกว่าคนพวกนี้มีเอกลักษณ์ไม่เหมือนใครก็ยังน้อยไป คานะจึงลังเลและคิดว่าการด่วนตัดสินใจเข้าทำงานบริษัทนี้อาจเป็นความผิดพลาดซะแล้ว แต่มิโดริคาวะก็ให้เธอลองขี่ไม้กวาด แล้วคำขอปราบปรามไคอิก็เข้ามา...
| 3 | "ชญาของเรา" Transliteration: "Uchi no bigaku" (ญี่ปุ่น: ウチの美学) | ฟูมิฮิโระ อูเอโนะ | จุนอิจิ ซากาตะ [ja] , มาซาฮิโระ ฮิราโอกะ, โยชิคาซึ มิยาโอะ [ja] | 18 ตุลาคม 2567 (2567-10-18) |  |
  หนึ่งเดือนหลังจากคานะเข้าทำงานกับบริษัทจำกัด สาวน้อยเวทมนตร์แมจิลูเมียร์ เธอกับโคชิกายะ ฮิโตมิก็ยุ่งอยู่กับการปราบปรามไคอิ ในตอนนั้นเองที่สาวน้อยเวทมนตร์ซึจิบะเข้ามาร่วมต่อสู้แล้วชิงปราบปรามเหยื่อของพวกเธอไปต่อหน้าต่อตา แล้วก็มีคำขอปราบปรามทำให้ทุกคนต้องระดมความคิดหาทางออกและคานะก็ต้องงุนงงเมื่อประธานวิจารณ์ความเห็นของเธอว่าไม่สอดคล้องกับความงดงามของบริษัท ในขณะที่ไคอิก็ระบาดหนักข้อยิ่งขึ้น...
| 4 | "มันเกิดขึ้นง่ายๆแบบนี้เลยใช่ไหมล่ะ" Transliteration: "Hoihoi de Kitadaro" (ญี่ปุ่น: ホイホイできただろ) | คาซุมะ โคมัตสึ | ฮิโรชิ อิเคฮาตะ, มาซาฮิโระ ฮิราโอกะ, โยชิคาซึ มิยาโอะ | 25 ตุลาคม 2567 (2567-10-25) |  |
  เพื่อปกป้องย่านการค้า คานะเสนอให้ใช้เวทมนตร์แบบใหม่ซึ่งเป็นเพียงทฤษฎี และเมื่อชิเกะโมโตะอนุญาต วิศวกรเวทมนตร์นิโคยามะจึงเร่งลงมือทันทีเพื่อทำให้มันกลายเป็นจริง ที่หน้างาน คานะกับโคชิกายะแยกกันปราบปรามสัตว์ประหลาด เมื่อทั้งสองคนเริ่มตึงมือ เวทมนตร์ที่แมจิลูเมียร์สร้างขึ้นเองก็เสร็จสมบูรณ์เสียที
| 5 | "การทำงานเป็นทีม" Transliteration: "Kyōdō Gyōmu" (ญี่ปุ่น: 協働業務) | มาโคโตะ โซคุซะ | มาซาฮิโระ ฮิราโอกะ, อากิระ ไนโตะ, โยชิคาซึ มิยาโอะ | 1 พฤศจิกายน 2567 (2567-11-01) |  |
  ชิเกะโมโตะสั่งการ แล้วแก๊งแมจิลูเมียร์ก็แท็กทีมกันไปคาราโอเกะทันที ทุกคนยกเว้นมิโดริคาวะร้องเพลงแล้วบุคลิกของแต่ละคนก็เปล่งประกายออกมากลางเวที! ปาร์ตี้จบลงอย่างสวยงาม วันต่อมามีสายเข้าจากเพื่อนเก่าของชิเกะโมโตะ อาโซ มิยาโกะ ประธานมิยาโคโดะ ผู้ผลิตเครื่องสำอางเจ้าใหญ่ คานะได้รับมอบหมายให้ไปช่วยแผนกสาวน้อยเวทมนตร์ของมิยาโคโดะหนึ่งสัปดาห์
| 6 | "สาวน้อยเวทมนตร์แห่งมิยาโกะโด" Transliteration: "Miyakodō no Mahō Shōjo" (ญี่ปุ่น: ミヤコ堂の魔法少女) | เทรุ อิชิอิ | เทรุ อิชิอิ, มาซาฮิโระ ฮิราโอกะ, โยชิคาซึ มิยาโอะ | 8 พฤศจิกายน 2567 (2567-11-08) |  |
  ในวันแรกของเธอที่มิยาโคโดะ คานะได้จับคู่กับสาวน้อยเวทมนตร์อาโออิ ลิลี่ พวกเธอควรทำงานด้วยกัน... แต่ลิลี่กลับพาคานะไปช้อปปิ้งแทน ถึงจะสนุก แต่ความสบายๆ ของลิลี่ทำให้คานะทำตัวไม่ถูก ความชื่นชมของคานะที่มีต่ออาชีพของพวกเธอทำให้คานะเข้าใจว่าสาวน้อยเวทมนตร์มีมากมายหลายแบบ จากนั้นพวกเธอก็ไปโรงแรมอัลเบอริกเพื่อตรวจประเมินไคอิตามกำหนด...
| 7 | "ผลลัพธ์และความงาม" Transliteration: "Kekka to Bigaku" (ญี่ปุ่น: 結果と美学) | โคโซ ไคโฮ | โยเฮ ซูซูกิ มาซาฮิโระ ฮิราโอกะ โยชิคาซึ มิยาโอะ | 15 พฤศจิกายน 2567 (2567-11-15) |  |
  คานะกับลิลี่ต้องเจองานยากเมื่อพวกเธอถูกไคอิกลายพันธุ์โจมตี กำลังเสริมที่มาสมทบคือเมอิจากบริษัทจำกัด อาสต์ คานะกับลิลี่อพยพชาวบ้านแถวนั้นตามคำสั่งเธอ ขณะที่เมอิสู้กับไคอิตามลำพัง การต่อสู้อันดุเดือดได้เริ่มขึ้น คานะเป็นห่วงเธอจึงกลับไปที่จุดเกิดเหตุและพบว่าเมอิบาดเจ็บ คานะอาสาต่อสู้เคียงข้างเธอ...
| 8 | "งานแสดงเทคโนโลยีเวทมนตร์" Transliteration: "Mahō Gyōkai Ekisupo" (ญี่ปุ่น: 魔法業界EXPO) | นานะ ฟูจิวาระ | อากิระ ไนโตะ, มาซาฮิโระ ฮิราโอกะ, โยชิคาซึ มิยาโอะ | 22 พฤศจิกายน 2567 (2567-11-22) |  |
  ขอต้อนรับสู่งานเอ็กซ์โปเทคโนโลยีเวทมนตร์ การจัดแสดงเครื่องมือและเทคโนโลยีทางเวทมนตร์ใหม่ๆ ที่งาน หนุ่มขี้อายนิโคยามะถึงกับพูดไม่ออก เมื่อมีวิศวกรเวทมนตร์ชื่อดังเข้ามาหาแก๊งแมจิลูเมียร์ ดูเหมือนว่าเวทมนตร์ที่ใช้ในเหตุย่านการค้าจะกลายเป็นที่โจษจันไปซะแล้ว! ขณะดูวิดีโอสาธิตเวทมนตร์เรื่องการจัดการกับไคอิ พวกมันตัวหนึ่งก็ปรากฎตัวขึ้นในงาน!
| 9 | "เพื่อนร่วมงาน" Transliteration: "Nakama" (ญี่ปุ่น: 仲間) | ฟูมิฮิโระ อูเอโนะ | จุนอิจิ ซากาตะ, มาซาฮิโระ ฮิราโอกะ | 29 พฤศจิกายน 2567 (2567-11-29) |  |
  สามปีก่อน นิโคยามะเป็นนักศึกษาที่ทำเวทมนตร์เป็นงานอดิเรก เขาหลงใหลมันอย่างแรงกล้า แต่เกือบจะล้มเลิกความตั้งใจที่จะทำงานในอุตสาหกรรมเวทมนตร์เพราะกลัวคำครหา แล้วโทรศัพท์สายนั้นก็ดังขึ้น! ตอนนี้ที่งานเอ็กซ์โปเทคโนโลยีเวทมนตร์ นิโคยามะกำลังพัฒนาเวทมนตร์เพื่อรับมือไคอิกลายพันธุ์ แต่คอมพิวเตอร์ของเขาเริ่มทำงานช้าลง เขาเลยขอความช่วยเหลือจากวิศวกรคนอื่นๆ ที่อยู่รอบตัว...
| 10 | "คุณกินจิ" Transliteration: "Ginji-san" (ญี่ปุ่น: 銀次さん) | ชูจิ มิยาซากิ | ชูจิ มิยาซากิ, มาซาฮิโระ ฮิราโอกะ | 6 ธันวาคม 2567 (2567-12-06) |  |
  คานะกับโคชิกายะไปหากินจิ ฮานะ ผู้สร้างไม้กวาดยี่ห้อบรูมส์ที่แมจิลูเมียร์ใช้งานอยู่ พวกเขาขอให้ฮานะปรับค่าสเปคบรูมส์แต่เธอบอกว่าจะสร้างอันใหม่ให้แทน! ในขณะนั้น แมจิลูเมียร์ได้ออกข่าวหลังจากวิดีโองานของพวกเขาที่เอ็กซ์โปถูกโพสต์ออนไลน์ ชิเกะโมโตะเผยว่าเขามีแผนจะใช้เรื่องนี้ขยายธุรกิจและขายเทคโนโลยีและภูมิความรู้ของแมจิลูเมียร์ให้กับบริษัทอื่น
| 11 | "อาคาเนะผู้เจิดจรัส" Transliteration: "Akane Sanzen" (ญี่ปุ่น: アカネ燦然) | มาโคโตะ โซคุซะ | โคอิจิ ทาคาตะ, มาซาฮิโระ ฮิราโอกะ | 13 ธันวาคม 2567 (2567-12-13) |  |
  คานะได้รับมอบหมายให้ฝึกมากิโนะ อากาเนะ สาวน้อยเวทมนตร์ที่ย้ายจากแอปด้ามายังแมจิลูเมียร์ ในวันแรก อากาเนะเจ้ากี้เจ้าการมากจนคานะถึงกับผงะ แต่แล้วเธอก็เข้าใจว่าอากาเนะจริงจังกับงานแค่ไหน แล้วช่องว่างระหว่างพวกเธอก็ค่อยๆ หายไป เมื่อคานะ โคชิกายะ และอากาเนะออกไปทำงานด้วยกัน บทบาทของคานะไม่ใช่การเป็นคู่หูของโคชิกายะ แต่เป็นการสนับสนุนเด็กฝึกงานของเธอ...
| 12 | "ฉายเดี่ยวกับทีมเวิร์ก" Transliteration: "Hitori to Chīmu" (ญี่ปุ่น: 一人とチーム) | โคโซ ไคโฮ | โคอิจิ โอฮาตะ มาซาฮิโระ ฮิราโอกะ | 20 ธันวาคม 2567 (2567-12-20) |  |
  ไคอิกลายพันธุ์ขนาดมหึมาในอะพาร์ตเมนต์ร้างที่คานะกับอากาเนะอยู่ใช้กองเพลิงล้อมพวกเธอ ชิเกะโมโตะและคนอื่นๆ เร่งมือหาทางแก้ปัญหา แต่พวกเขาขาดข้อมูลเกี่ยวกับศัตรู คานะและอากาเนะพยายามไปหาโคชิกายะ แต่ไฟกลับไล่ต้อนพวกเธอจนมุม แล้วคานะก็จำสิ่งที่ชิเกะโมโตะเคยบอกเธอได้และพาทุกคนกลับไปจัดการไคอิอีกครั้ง